Document ID: /roh_data/filtered/fineweb-2-filterrobots_roh.jsonl.gz/37961

Las pli grondas corifeas dal team svizzer èn il Grischun Nino Schurter e Jolanda Neff. Per omadus vai da defender lur titels da campiun e campiunessa mundiala da l’onn avant. Chaschun da far quai han els tranter ils 5 ed ils 9 da settember.
Cun Corina Gantenbein è er in’atleta grischuna selecziunada per ils campiunadis mundials a Lai. Ell’aveva ademplì gia baud ils criteris da selecziun, lura han problems da sanadad dentant franà ella. Swiss Cycling ha uss tuttina resguardà ella, uschè lunsch ch’ella è avunda fitta per lura propi ir a la partenza.
RR novitads 15:00